text: Pansret vogn med ni soldater væltet i Oksbøl
  31 maj 2013 kl. 08.45
  Et infanterikampkøretøj med ni soldater væltede torsdag i en grøft under en øvelse i Oksbøl.
  Det var et pansret infanterikampkøretøj, en såkaldt IKK CV9035, der væltede. Kampvognen væltede, da den kørte på en i en grøft på det kuperede øvelsesterræn ved Oksbøl.
  Se danskpanser.dk's oplysninger om IKK CC 9035 her
  Ingen kom alvorligt til skade, men soldaterne fik mindre knubs, buler og skrammer, oplyser presseofficer ved Hærens Operative Kommando, Erik Bøttger, til TV SYD.
  De ni blev bragt til Esbjerg Sygehus til behandling, og et par stykker af dem tilbragte natten på infanteriet til observation.
  Infanterikampkøretøj er bjærget, og militærpolitiet er nu i gang med at undersøge, hvordan ulykken kunne finde sted.
  - Den slags skal ikke kunne finde sted, så det er noget, vi tager meget alvorligt. Derfor kommer militærpolitiet også straks på sagen for at finde ud af, om det er en menneskelig fejl eller en teknisk fejl, siger Erik Bøttger.
  Soldaterne deltager i denne uge i en øvelse i Oksbøl, og de kommer fra gardehusarregimentet i Slagelse. Deres pårørende er underrettede.
  